रिकार्ड पर रिकार्ड बनावे में माहिर निर्माता जितेश दुबे के नयका फिल्म “यादव पान भण्डार” में भोजपुरी सिनेमा के मेगा स्टार मनोज तिवारी, नंबर वन खलनायक संजय पाण्डे आ कंचन काया गुंजन पंत के तिकड़ी हंगामा बरपावे जा रहल बा. ई तिकड़ी पहिला बेर कवनो फिल्म में एक साथे नजर आई. श्रीकृष्णा क्रियेशन्स का बैनर में बनल आ अजय कुमार निर्देशित “यादव पान भण्डार” में एगो पान विक्रेता के जिनिगी देखावल गइल बा. एक से बढ़ के एक वास्तविक आ खूबसूरत लोकेशन पर शूट भइल एह फिल्म के गानो कमाल के बाड़ी सँ. एक्शन आ रोमांस से भरल रहला का बावजूद एह फिल्म के पारिवारिक बनावल गइल बा. एह फिल्म में दीपक दुबे, बृजेश त्रिपाठी आ सीमो सिंह के मुख्य किरदार बा. गित श्याम देहाती के, संगीत मधुकर आनन्द के आ एक्शन शकील शेख के बा.
(स्रोत – शशिकान्त सिंह, रंजन सिन्हा)
bho_Deva mai_Deva